Corak Bathik Gunung Ringgit

Bathik Gunung Ringgit minangka salah satunggaling motif bathik Nusantara ingkang asalipun saking Lasem, Kabupaten Rembang, Provinsi Jawa Tengah. Motif punika boten namung sae saking segi kaendahaning rupa, nanging ugi ngemu piwulang moral, panyuwunan donga, saha sindiran sosial ingkang taksih trep dumugi jaman sapunika.

 Asal-usul 
Bathik Lasem punika kabentuk lumantar prosès akulturasi budaya Jawa lan budaya Tionghoa, amargi masarakat Tionghoa sampun suwé mapan ing Lasem lan nyawiji kaliyan masyarakat lokal. Amargi punika, motif-motif ing Batik Lasem ngemu pangaribawa loro budaya kasebut. Bathik Gunung Ringgit kalebet salah satunggaling motif ingkang asring muncul ing sajroning ragam motif batik Lasem. 

 Makna filosofis 
Motif Bathik Gunung Ringgit ngemu makna simbolis babagan kelapangan rejeki lan kemakmuran. Jeneng “Gunung Ringgit” punika ateges gunung dhuwit, ingkang kados pralambang pangajab rejeki sing ageng lan maringi berkah dhumateng tiyang ingkang ngangge bathik punika. Ing pangertosan sanes, motif punika ugi ngemot piwulang supaya ngupadi rejeki kanthi cara ingkang bener lan adil, tanpa ngrugèkaken tiyang sanès. 

 Rujukan 

Kategori:WikiWastra
Kategori:Bathik
Kategori:Lasem, Rembang